KARAMAZOV-IV-WEB	Mès dilhèu non i auie ua cooperacion activa per part de Smerdiakov, senon passiua e dolorosa, entà didè'c atau: dilhèu er espaurit Smerdiakov solet s'avenguesse a non opausar-se ar assassinat e, en tot presentir que lo podien acusar d'auer permetut era mòrt deth sòn senhor per non cridar, per non opausar resisténcia, s'assegurèc eth permís de Dmitri Karamazov entà demorar-se en lhet per un supausat atac "e tu aucís-lo coma te vengue ben, aquerò qu'ei causa tua".